2. ลักษณะการประกอบธุรกิจ

2.1 ความเป็นมา

  บริษัท ปูนซีเมนต์นครหลวง จำกัด (มหาชน) ได้จดทะเบียนจัดตั้งเป็นนิติบุคคลประเภทบริษัทจำกัด
  เมื่อวันที่ 16 พฤษภาคม 2512 ด้วยทุนจดทะเบียนเริ่มแรก 100 ล้านบาท
  นำหุ้นเข้าซื้อขายในตลาดหลักทรัพย์แห่งประเทศไทยเมื่อวันที่ 15 เมษายน 2520
  และจดทะเบียนแปรสภาพเป็นบริษัทมหาชนจำกัดเมื่อวันที่ 5 พฤศจิกายน 2536 ในปี 2542
  มีการเพิ่มทุนจดทะเบียนเป็น 3,000 ล้านบาท แบ่งเป็นหุ้นสามัญจำนวน 300 ล้านหุ้น
  ในมูลค่าหุ้นละ10 บาท เป็นทุนชำระแล้วจำนวน 2,500 ล้านบาท
  และด้วยโครงการซื้อหุ้นคืนจำนวน 2 ครั้งในปี 2546 (Scheme 1) และ 2549 (Scheme 2)
  บริษัทฯได้ซื้อหุ้นคืนรวมจำนวน 20 ล้านหุ้น คิดเป็นร้อยละ 8 ของหุ้นที่จำหน่ายได้แล้วทั้งหมด
  วัตถุประสงค์ของการซื้อหุ้นคืนก็คือเป็นการบริหารการเงินเนื่องจากบริษัทฯมีสภาพคล่องส่วนเกิน

  เพื่อให้เป็นไปตามข้อกำหนดในกฎกระทรวงเกี่ยวกับการซื้อหุ้นคืน คือ เมื่อบริษัทฯ
  จำหน่ายหุ้นไม่หมดภายในระยะเวลาที่กำหนด บริษัทฯ จะต้องลดทุนที่ออกและชำระแล้วลง
  โดยวิธีตัดหุ้นทุนที่ซื้อคืน และยังไม่ได้จัดจำหน่ายออกไป ดังนั้น ในปี 2550
  บริษัทจึงต้องลดทุนจดทะเบียนด้วยวิธีตัดหุ้นที่ซื้อคืนภายใต้โครงการซื้อหุ้นคืนครั้งที่ 1 จำนวน 12.5
  ล้านหุ้น คิดเป็นเงิน 125 ล้านบาท เหลือ 2,875 ล้านบาท และทุนชำระแล้วเหลือ 2,375
  ล้านบาท

  การเปลี่ยนแปลงที่สำคัญสำหรับปี 2551 ได้แก่ การลาออกจากตำแหน่งของ นายมาร์เซล สมิธ
  กรรมการผู้จัดการ ซึ่งมีผลในวันที่ 31 ธันวาคม 2551

  สรุปพัฒนาการที่สำคัญ การรับรองและรางวัลในปี 2551

  ลูกค้า

  พัฒนาการที่สำคัญ

  การตลาดและการขาย

1.  ประสบความสำเร็จในการเสริมสร้างภาพลักษณ์ของตราอินทรี
    ให้เป็นหนึ่งในปูนซีเมนต์ชั้นนำของประเทศไทย

2.  รถคอนกรีตผสมเสร็จขนาดเล็กซึ่งถูกออกแบบให้เป็นรูปการ์ตูนในการละเล่นต่าง ๆ
    เพื่อสะท้อนความเป็นมิตรกับสิ่งแวดล้อมและเพื่อดึงดูดความสนใจ
    ได้เริ่มการปฏิบัติงานตั้งแต่เดือนตุลาคม 2551
    เพื่อตอบสนองความต้องการคอนกรีตของแต่ละครัวเรือน

3.  ธุรกิจอินทรีคอนกรีตแฟรนไชส์ได้มีการขยายตัวขึ้นเรื่อย ๆ
    เพื่อเพิ่มเครือข่ายพันธมิตรทางธุรกิจของบริษัทฯ มีแฟรนชายด์ที่ได้รับการรับรองทั้งหมด 22
    รายเมื่อเดือนธันวาคม 2551

4.  เพื่อตอบสนองทุกความต้องการสินค้าและเพื่อพัฒนามาตรฐานสินค้าของลูกค้าผู้ทรงคุณค่าของเรา
    บริษัทฯได้ทำการเพิ่มผลิตภัณฑ์แผ่นพื้นคอนกรีตสำเร็จรูปในแฟรนชายด์ผู้ผลิตผลิตภัณฑ์คอนกรีตอินทรี
    เดิมจากมีแค่บล็อคคอนกรีต

5.  มีการพัฒนาและเปิดใช้ระบบฐานข้อมูลลูกค้าของบริษัทฯ
    เพื่อเป็นก้าวย่างอันสำคัญสู่ความเป็นองค์กรที่มีลูกค้าเป็นศูนย์กลาง
    จะได้มีการพัฒนาฐานข้อมูลลูกค้าของกลุ่มบริษัทฯ ในเครือต่อไปในปี 2552

6.  ยอดขายผ่านทางเว็ปเซลส์เพิ่มขี้นอีก 10% ไปเป็น 76% ในปี 2551
    สะท้อนให้เห็นความสะดวกสบายที่ลูกค้าได้รับในการซื้อ
    บริษัทฯมีเป้าหมายที่จะเพิ่มยอดขายทางเว็บให้ได้อย่างน้อย 80% ในปี 2552

7.  โครงการคอมแพคโมบายแพล้นท์
    เป็นนวัตกรรมเพื่อขยายศักยภาพในการให้บริการในโครงการก่อสร้างทั้งในกรุงเทพฯ
    และต่างจังหวัดที่ต้องการใช้คอนกรีตปริมาณมากและต้องการตั้งหน่วยผลิตคอนกรีตภายในพื้นที่ก่อสร้างที่มีจำกัด
    ซึ่งสามารถลดค่าใช้จ่ายและเวลาในการจัดส่งคอนกรีต ไม่ติดขัดปัญหาจราจร

    พนักงาน

พัฒนาการที่สำคัญ

  การบริหารทรัพยากรบุคคล

1.  จัดให้มีค่ายอาสาพนักงานในการร่วมกิจกรรมการสร้างฝายชะลอน้ำตาม โครงการ ๘๐ พรรษา
    ๘๘๐ ฝาย อินทรีสร้างถวายในหลวง เป็นปีที่ 2

2.  การริเริ่มดำเนินโครงการ พัฒนาผลการปฏิบัติงานของพนักงานรายบุคคล
    เพื่อเพิ่มพูนประสิทธิภาพการทำงานของพนักงาน และขององค์กรโดยรวม

3.  จัดให้มีโครงการประเมินขีดความสามารถด้านผู้นำ สำหรับผู้บริหารของบริษัทฯ เป็นปีที่ 3
    ติดต่อกัน ซึ่งรวมแล้วครอบคลุมผู้บริหารระดับสูงของบริษัทถึง 90 คน
    โดยบริษัทนำข้อมูลที่ได้ไปใช้ประโยชน์ในการวางแผนการพัฒนาผู้บริหาร
    ตลอดจนความก้าวหน้าทางอาชีพ

  อาชีวอนามัยและความปลอดภัยในการทำงาน

1.  สนับสนุนการจัดทำระบบการจัดการความปลอดภัยเพื่อป้องกันอุบัติเหตุขั้นเสียชีวิต จำนวน 3
    หัวข้อ ได้แก่ ความปลอดภัยในการใช้ยานพาหนะ การปฏิบัติงานบนที่สูง
    การตัดแยกแหล่งพลังงานและการล็อคอุปกรณ์

2.  จัดกิจกรรมด้านอาชีวอนามัยและความปลอดภัย Road Show ในกลุ่มบริษัทปูนซีเมนต์นครหลวง

  รางวัล

  การบริหารทรัพยากรบุคคล

1.  รางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจำปี 2551
    จากกระทรวงแรงงานติดต่อกันเป็นปีที่สอง

  อาชีวอนามัยและความปลอดภัยในการทำงาน

1.  ธุรกิจจัดการกากของเสียจีโอซีเคิลได้รับการรับรองมาตรฐานการจัดการด้านอาชีวอนามัยและความปลอดภัย
    OHSAS18001:2007

2.  บริษัท คอนวูด จำกัด ได้รับการรับรองมาตรฐานการจัดการด้านอาชีวอนามัยและความปลอดภัย
    OHSAS18001:2007

  สังคมและชุมชน

  พัฒนาการที่สำคัญ

  กิจกรรมองค์กรเพื่อสังคมและชุมชนสัมพันธ์

1.  ดำเนินโครงการ "๘๐ พรรษา ๘๘๐ ฝาย อินทรีสร้างถวายในหลวง" อย่างต่อเนื่อง
    โดยสร้างฝายชะลอความชุ่มชื้นเพิ่มเติมอีก 1,550 ฝาย ในปี 2551
    เพิ่มเติมจากที่สร้างไปแล้ว 1,050 ฝาย ในปี 2550

2.  ให้การสนับสนุนด้านการศึกษาและวิชาชีพผ่านโครงการต่างๆ

3.  สนับสนุนเงินกองทุนประกันสุขภาพเพื่อส่งเสริมและสนับสนุนการจัดบริการสาธารณสุข

4.  จัดตั้งกองทุนพัฒนาชุมชนและสิ่งแวดล้อมในพื้นที่ตำบลทับกวาง เพื่อการพัฒนาชุมชนในด้านหลักๆ
    ได้แก่ ด้านเสริมสร้างความเข้มแข็งและสนับสนุนการพัฒนาอาชีพ,
    ด้านการศึกษาและวัฒนธรรม, ด้านสิ่งแวดล้อมและอื่นๆ ตามที่เห็นสมควร

  รางวัล

  กิจกรรมองค์กรเพื่อสังคมและชุมชนสัมพันธ์

1.  ได้รับการรับรองการปฏิบัติตามเกณฑ์มาตรฐานของกรมโรงงานอุตสาหกรรมต่อสังคม CSR-DIW
    เพื่อเป็นการนำร่องเข้าสู่เกณฑ์มาตรฐานสากล ว่าด้วยการแสดงความรับผิดชอบต่อสังคม (ISO
    26000 Social Responsibility) ซึ่งมีแผนจะประกาศใช้ทั่วโลกเร็วๆนี้

2.  ได้รับการเสนอชื่อจากผู้บริหารระดับสูงจากองค์กรชั้นนำ ให้เป็นหนึ่งใน 8 บริษัท
    ในการเข้าชิงรางวัล "Thailand Corporate Excellence Awards 2007"
    รางวัลเชิดชูองค์กรที่มีความเป็นเลิศด้านการบริหารจัดการระดับประเทศ
    รางวัลพระราชทานโดยสมเด็จพระเทพรัตนราชสุดา สยามบรมราชกุมารี จัดโดย
    สมาคมจัดการธุรกิจแห่งประเทศไทย และ
    สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

3.  พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
    ประทานโล่ประกาศเกียรติคุณ ในฐานะเป็นองค์กรที่ได้ร่วมกับสำนักงานกองทุนสนับสนุนการวิจัย
    สนับสนุนโครงการ “โครงงานวิจัยอุตสาหกรรมสำหรับนักศึกษาปริญญาตรี”

4.  รับมอบโล่ประกาศเกียรติคุณ ในฐานะองค์กรผู้ช่วยเหลือราชการกรมป่าไม้
    สาขาการฟื้นฟูและพัฒนาพื้นที่ป่า จาก กรมป่าไม้ กระทรวงทรัพยากรธรรมชาติและสิ่งแวดล้อม

  ผู้ถือหุ้น

พัฒนาการที่สำคัญ

  สิทธิของผู้ถือหุ้น

1.  บริษัทได้เชิญชวนให้ผู้ถือหุ้นเสนอวาระและคำถามสำหรับการประชุมสามัญประจำปีผู้ถือหุ้นที่จะมีขึ้นในปี
    2552 โดยแจ้งผ่านเว็บไซต์ของตลาดหลักทรัพย์แห่งประเทศไทย

2.  ได้มีการนำระบบการลงทะเบียนและลงคะแนนอิเล็คทรอนิกส์มาใช้ในการประชุมสามัญประจำปีผู้ถือหุ้น
    เพื่อให้เกิดความรวดเร็วและถูกต้องแม่นยำ ตลอดจนอำนวยความสะดวกให้แก่ผู้ถือหุ้น

การเงินและการควบคุม

1.  ปรับปรุงประสิทธิภาพของระบบควบคุมภายในเพื่อความถูกต้อง
    เชื่อถือได้ของการรายงานผลทางการเงิน และป้องกันความเสี่ยงทางด้านการเงินในด้านต่างๆ
    ที่อาจเกิดขึ้น

    รางวัล

  สิทธิของผู้ถือหุ้น

1.  บริษัทได้รับผลการประเมินในกลุ่ม “ดีมาก” จากโครงการ AGM Assessment 2008
    จัดโดยสมาคมส่งเสริมผู้ลงทุนไทย สมาคมบริษัทจดทะเบียนไทย และ ก.ล.ต.

  การผลิต

  พัฒนาการที่สำคัญ

กิจการสระบุรี 

1.  อีโคสยามได้เปลี่ยนชื่อเป็น “จีโอไซเคิล” ซึ่งเป็นแบรนด์ด้านการจัดการวัสดุที่ไม่ใช้แล้วของ
    โฮลซิม ซึ่งดำเนินกิจการอยู่ใน 35
    ประเทศทั่วโลกและสามารถเข้าถึงเครือข่ายข้อมูลและแนวทางการปฏิบัติด้านการจัดการวัสดุที่ไม่ใช้แล้วที่ดีที่สุด

2.  จีโอไซเคิลเริ่มดำเนินงานโรงเตรียมเชื้อเพลิงทดแทนที่ใหญ่ที่สุดแห่งหนึ่งของโลกซื่งได้รับการออกแบบด้วยเทคโนโลยีล่าสุดพร้อมด้วยระบบการจัดการสิ่งแวดล้อม
    มาตรฐานระดับโลกประกอบด้วยส่วนงานต่างๆ
    ของทั้งกระบวนการเตรียมวัสดุที่ไม่ใช้แล้วก่อนที่จะส่งเข้าเตาปูนซีเมนต์

3.  ปรับปรุงและใช้โปรแกรมการบริหารจัดการวัตถุดิบ (QSO – Quarry Scheduling
    Optimization) ระบบใหม่
    เพื่อเพิ่มประสิทธิภาพในการบริหารจัดการวัตถุดิบภายในของบริษัทฯ อย่างคุ้มค่ามากยิ่งขึ้น

4.  โครงการร่วมกับโรงงาน 2 ในการใช้เครื่อง PGNAA (Prompt Gamma Neutron
    Activation Analysis )
    เพื่อพัฒนาการบริหารจัดการคุณภาพวัตถุดิบสำหรับกระบวนการผลิตปูนซีเมนต์
    และพัฒนาการใช้วัตถุดิบของบริษัทฯ ให้เป็นอย่างคุ้มค่ามากยิ่งขึ้น

  รางวัล

กิจการสระบุรี 

1.  เกียรติบัตรโครงการ “โรงโม่ เหมืองหิน ติดดาว” จังหวัดสระบุรี 2551 ประเภท เหมืองหิน
    ระดับ ดีเยี่ยม จากสำนักงานทรัพยากรธรรมชาติและสิ่งแวดล้อมจังหวัดสระบุรี ร่วมกับ
    วิทยาลัยเทคนิคสระบุรี

  คู่ค้าและพันธมิตรทางธุรกิจ

  พัฒนาการที่สำคัญ

  การจัดส่งและการส่งออก

1.  นำการบริหารห่วงโซ่อุปทาน (Supply Chain Management) มาใช้
    โดยนำหน่วยงานที่เกี่ยวข้อง (การตลาดและการขาย การผลิตและการจัดส่ง)
    มาร่วมประชุมวางแผนด้านอุปสงค์ (Demand) และ อุปทาน (Supply) ร่วมกันทุกสัปดาห์
    ซึ่งส่งผลให้การวางแผนมีความแม่นยำ
    และสามารถปรับตัวเข้ากับสภาวะตลาดซึ่งผันผวนได้รวดเร็วและมีประสิทธิภาพมากขึ้น

2.  ปรับเปลี่ยนโครงสร้างการบริหารในหน่วยงานให้สอดคล้องกับการบริหารแบบห่วงโซ่อุปทาน
    รวมถึงการพัฒนาองค์ความรู้ด้านห่วงโซ่อุปทานให้กับพนักงานและผู้ขนส่งผ่านโครงการ Supply
    Chain Capability Building

3.  จัดทำโครงการปรับปรุงความสามารถและประสิทธิภาพในการบรรจุและจ่ายปูนซีเมนต์
    ที่โรงงาน 1 เพื่อลดต้นทุนการบรรจุ เพิ่มเสถียรภาพและความรวดเร็วในการจ่ายปูนซีเมนต์

4.  ปรับปรุงประสิทธิภาพการจ่ายสินค้า โดยจัดทำโครงการทดลองจ่ายสินค้าด้วยบัตร RFID
    ที่โรงงาน 3 เพื่อเพิ่มประสิทธิภาพของการเข้าถึงข้อมูลได้อย่างรวดเร็วและถูกต้องแม่นยำ

  การเงินและการควบคุม

1.  ปรับปรุงระบบการชำระเงินและการรายงานผลทางการเงินแบบอัตโนมัติ เพื่อให้มีความถูกต้อง
    ครบถ้วน และมีประสิทธิภาพมากขึ้น

2.  นำกระบวนการประเมินเพื่อการพัฒนาอย่างยั่งยืนมาปรับใช้เพื่อพัฒนาระบบการจัดซื้อให้เป็นมาตรฐานสากลและเสริมสร้างประสิทธิภาพในระยะยาว

3.  ขยายขอบเขตของระบบบริหารจัดการผู้รับเหมา และการจัดทำผู้ให้บริการ
    ให้ครอบคลุมระบบห่วงโซ่อุปทาน เพื่อเพิ่มให้มีประสิทธิภาพ พร้อมกับลดภาระด้านค่าใช้จ่าย

4.  ปรับใช้โครงการลดต้นทุนค่าใช้จ่าย เพื่อให้บรรลุผลกำไรที่เพิ่มขึ้นจากปี 2550

2.2 การประกอบธุรกิจของบริษัทย่อยและบริษัทร่วม

[]

2.3 โครงสร้างรายได้

[]